CELEX: 62011TN0515
Language: lt
Date: 2011-09-27 00:00:00
Title: Byla T-515/11: 2011 m. rugsėjo 27 d. pareikštas ieškinys byloje Delphi Technologies prieš VRDT (INNOVATION FOR THE REAL WORLD)

3.12.2011   
            
            
               LT
            
            
               Europos Sąjungos oficialusis leidinys
            
            
               C 355/22
            
         2011 m. rugsėjo 27 d. pareikštas ieškinys byloje Delphi Technologies prieš VRDT (INNOVATION FOR THE REAL WORLD)
   
   (Byla T-515/11)
   2011/C 355/40
   Proceso kalba: anglų
   
      Šalys
   
   
      Ieškovė: Delphi Technologies, Inc. (Vilmingtonas, Jungtinės Amerikos Valstijos), atstovaujama advokatų C. Albrecht ir J. Heumann
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Reikalavimai
   
   
               —
            
            
               Panaikinti 2011 m. birželio 23 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1967/2010-2,
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Prašomas įregistruoti Bendrijos prekių ženklas: žodinis prekių ženklas „INNOVATION FOR THE REAL WORLD“ 7, 9, 10 ir 12 klasių prekėms — Bendrijos prekių ženklo paraiška Nr. 7072705.
   
      Eksperto sprendimas: atmesti visą paraišką.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 207/2009 7 straipsnio 1 dalies b punkto pažeidimas, nes Apeliacinė taryba: i) klaidingai suprato 7 straipsnio 1 dalies b punkte įtvirtintą įrodinėjimo ir argumentavimo pareigą; ii) klaidingai taikė Teisingumo Teismo praktiką vertindama šūkių išskirtinumą ir galimą pateikto registruoti prekių ženklo reikšmę; iii) neatsižvelgė į prekių ženklo naudojimą iš esmės ir žinomumą, kurie yra svarbūs atitinkamiems vartotojams suvokiant šūkį. Tarybos reglamento Nr. 207/2009 7 straipsnio 1 dalies b punkto ir bendrų administracinės procedūros principų pažeidimas, nes Apeliacinė taryba neatsižvelgė į tai, kad tapatūs ir panašūs šūkiai su žodžiu „INNOVATION“ jau buvo įregistruoti ES ir, be kita ko, VRDT.